112 M. I. Wzsrn, 
I. Descriptio encephali deformis. 
Velamenta encephali. 
Velamenta encephali in universum ab habitu naturali 
haud recedunt. Dura mater forsan paulo magis, quam in 
hac aetate solet, cum sutura sagittali concreta est.  Tentorii 
autem forma a naturali abhorret. In dextro latere tentorium 
satis amplum est et bene formatum, in sinistro autem iusto 
arctius neque satis altum est. : 
Cerebrum. 
- Cerebri hemisphaeria, si ratione figurae, longitudinis et 
latitudinis singularum partium cum cerebri humani solita 
structura comparaveris, non solum in universum a communi 
regula abesse, sed etiam gyros et sulcos, inordinatos secundum 
longitudinem reptantes, corpus striatum, thalamos nervorum 
opticorum, pedem hippocampi maiorem et minorem unius 
hemisphaerii, cum illis alterius hemisphaerii comparata, ma- 
xime inter se differre, neque, uti solent, symmetrica qua- 
dam proportione sibi respondere invenies. 
Hemisphaerium sinistrum maius est, quam hemisphaerium 
dextrum, et magis arcuatum; illius sulci et gyri minores, bre- 
viores et rotundiores observantur, quam in hemisphaerio dextro. 
Hemisphaerium dextrum sinistro minus, brevius, non 
satis arcuatum, sed magis obtusum. Lobus posterior prae- 
sertim obtusus est, parvus, et cornu eius posterius iusto ar- 
ctius, neque satis longum. In universum corpus striatum, thala- 
mum nervi oplici, pedem hippocampi maiorem et minorem, 
taeniam dentatam secundum naturam invenio; omnes autem 
partes singulares minores, quam in hemisphaerio sinistro, con- 
Spiciuntur, nec non cornua ventriculi lateralis.  Gyri et sulci 
